ไม่สะเด็ดน้ำ
ส่อแววล้มไม่เป็นท่าซะแล้ว สำหรับข้อเสนอให้ปรับเกณฑ์โครงการบ้านหลังแรก ของ วรวิทย์ ชัยลิมปมนตรี ซีอีโอธนาคารอาคารสงเคราะห์ (ธอส.) ที่เสนอให้ขยายวงเงินในโครงการบ้านหลังแรกดอกเบี้ย 0% จาก 1 ล้านบาท เป็น 2 ล้านบาท ให้กระทรวงการคลังพิจารณา เพื่อปลุกกระแสให้มีคนร่วมโครงการประชานิยมของรัฐบาลมากขึ้น
29 พ.ค. 2555

ส่อแววล้มไม่เป็นท่าซะแล้ว สำหรับข้อเสนอให้ปรับเกณฑ์โครงการบ้านหลังแรก ของ วรวิทย์ ชัยลิมปมนตรี ซีอีโอธนาคารอาคารสงเคราะห์ (ธอส.) ที่เสนอให้ขยายวงเงินในโครงการบ้านหลังแรกดอกเบี้ย 0% จาก 1 ล้านบาท เป็น 2 ล้านบาท ให้กระทรวงการคลังพิจารณา เพื่อปลุกกระแสให้มีคนร่วมโครงการประชานิยมของรัฐบาลมากขึ้น
เพราะตั้งแต่เริ่มโครงการมาตั้งแต่เดือน ต.ค.ปีก่อน เพิ่งจะมียอดขอสินเชื่อเพียง 3,000 ล้านบาท ห่างไกลจากเป้าที่ 2 หมื่นล้านลิบลับ
ล่าสุด แว่วมาว่านายกรัฐมนตรีคนสวยดันไม่เห็นด้วย เพราะเกรงว่าการเพิ่มวงเงินจะไม่ช่วยกระตุ้นยอดคนให้เข้าโครงการได้ แถมยังผิดคอนเซปต์ ช่วยผู้มีรายได้น้อย จึงเตรียมพับแผนดังกล่าวเข้าลิ้นชัก 
งานนี้ทำเอาคน ธอส.งงกันเป็นแถบ เพราะไม่รู้ว่าจะออกหัวออกก้อยแล้วให้โจทย์มาทำไม เลยแอบกระซิบมาว่า สาเหตุที่โครงการนี้ไม่เวิร์ก ก็เพราะเงื่อนไขที่ไม่ชัดเจนเสียทีนั่นแหละ คนเขาเลยตัดสินใจไม่ได้เสียที 
ยุ่งเหยิงกันไปหมด